Den første koreanske nasjonen, Gojoseon ble ifølge legenden grunnlagt av Dangun Wanggeom i 2333 f.Kr., og riket varte til det ble erobret av Han-dynastiet i 180 f.Kr.. Arkeologiske utgravninger viser at koreanere bodde på halvøya i tidlig steinalder, og bosetningene spredte seg både til dagens Kina og østre Russland. Koreas historie har vært turbulent og omskiftelig, med stadig nye invasjoner fra nabolandene.